Slučaj speleoloških istraživača
<s>Slučaj speleoloških istraživača (eng. "The Case of the Speluncean Explorers") je članak koji je objavio pravni filozof Lon L. Fuller 1949. u žurnalu Harvard Law Review.</s><s>Predstavljen je u obliku fiktivne presude, te predstavlja nedoumicu sudske prakse i moralnu dilemu čitatelju, kao i pet mogućih rješenja u obliku sudskih mišljenja koji se pripisuju sucima koji zasjedaju na izmišljenom "Vrhovnom sudu Newgartha" u godini 4300.</s>

<s>U tom hipotetskom slučaju, pet speleoloških istraživača se nađu zarobljeni u podzemnoj pečini nakon odrona zemlje.</s><s>Saznaju preko radio kontakta da će, bez hrane, vrlo vjerojatno izgladnjeti do smrti prije nego će biti spašeni.</s><s>Odluče žrtvovati i pojesti jednog od njih kako bi mogli preživjeti.</s><s>Odluče koga će ubiti uz pomoć kocke.</s><s>Nakon što četvoricu spasi hitna služba, sazna se o njihovom postupku te ih državni tužilac optuži za ubojstvo petog istraživača.</s><s>Sud ih proglasi krivim te se žale Vrhovnom sudu Newgartha.</s><s>U slučaju da presuda ne bude ukinuta (ili preinačena), suočeni su sa smrtnom kaznom.</s><s>Iako je zakonodavstvo jasno po tom pitanju, postoji velik pritisak u javnosti da se četvorica ne osude.</s>

<s>Članak nudi pet mogućih mišljenja sudaca.</s><s>Dva suca potvrđuju presudu, naglašavajući važnost  podjele vlasti i doslovnog tumačenja pravila zakonodavstva.</s><s>Drugo dvoje sudaca preinače presudu; jedan naglašava "zdravi razum" po ovom pitanju dok drugi koristi argumente prirodnog prava i pristup koji služi svrsi.</s><s>Peti sudac, koji ne može donijeti odluku, odustaje.</s><s>Pošto sud ne može donijeti odluku zbog izjednačenosti, izvorna presuda ostaje te su ljudi osuđeni na smrt.</s>

<s>Fullerov pristup je opisan kao "klasičan primjer sudske prakse" i "a mikrokozmos rasprava [20.] vijeka" u pravnoj filozofiji.</s><s>On dozvoljava kontrast među različitim pravnim filozofijama, od kojih su glavni prirodno pravo i pozitivno pravo.</s><s>U periodu od pedeset godina nakon objave članka, napisano je 25 sličnih hipotetskih presuda od strane raznih autora čije su perspektive uključivale prirodno pravo, pozitivizam, pristup koji služi svrsi, i dr.</s>

<s>Izvori</s>

<s>Bibliografija</s>

<s>Daljnje čitanje</s>

<s>Međunarodno pravo
Filozofija
Misaoni eksperimenti u etici</s>

